प्रेरक संघ ने सौंपा एसडीएम को ज्ञापन
तारानगर | राजस्थानप्रेरक संघ ने गुरुवार को मांगों को लेकर जिला उपाध्यक्ष मनीराम आर्य के नेतृत्व में एसडीएम रामधन मीना को सीएम के नाम ज्ञापन सौंपा। ज्ञापन में महात्मा गांधी सार्वजनिक पुस्तकालय वाचनालय के लोकशिक्षा कर्मी प्रेरकों को पुस्तकालय सहायक का कैडर बनाकर नियमित करने की मांग दी गई। प्रेरकों ने बताया कि वे लगातार 13 वर्षों से संविदा पर कार्य कर रहे है। मानदेय के नाम पर केवल ढाई हजार रुपए दिए जा रहे है। मांगें नहीं माने जाने पर प्रेरकों ने विधानसभा घेराव प्रदर्शन की चेतावनी दी। ज्ञापन देने वालों में सुरेश, दर्शना, सुशीला, कमला, भंवरी, सावित्री, किशनलाल, सरोज, गोरूराम, कमला, अलका आिद मौजूद थी।
hin_Deva hin_Deva